**Grozījumi Azartspēļu un izložu likumā**

Izdarīt Azartspēļu un izložu likumā (Latvijas Republikas Saeimas un Ministru Kabineta Ziņotājs, 2006, 1., 14.nr.; Latvijas Vēstnesis, 2011, 65.nr., 2013, 188.nr.) šādus grozījumus:

1. Izteikt 8.panta 2.punktu šādā redakcijā:

“2) ārvalstu dalībnieku vai akcionāru daļa kapitālsabiedrības pamatkapitālā nepārsniedz 49 procentus. Šī prasība neattiecas uz Eiropas Savienības dalībvalstu, Eiropas Ekonomikas zonas valstu un Ekonomiskās sadarbības un attīstības organizācijas dalībvalstu ieguldītājiem (rezidentiem), kā arī uz gadījumiem, kad ārvalstu ieguldījumiem atšķirīgus noteikumus paredz Saeimas apstiprinātie starptautiskie līgumi.”.

1. Izteikt 9.panta pirmo daļu šādā redakcijā:

“(1) Ne mazāk kā pusei no azartspēļu organizētāja padomes locekļiem, ja tāda attiecīgajā kapitālsabiedrībā ir izveidota, un valdes locekļiem ir jābūt Eiropas Savienības dalībvalstu vai Eiropas Ekonomikas zonas valstu vai Ekonomiskās sadarbības un attīstības organizācijas dalībvalstu nodokļu maksātājiem (rezidentiem).”.

1. Izteikt 24.pantu šādā redakcijā:

“**24.pants. Azartspēļu automātu uzstādīšanas vietas un ekspluatācija**

1. Azartspēļu automātus drīkst uzstādīt un ekspluatēt tikai kazino un spēļu zālēs.
2. Azartspēļu automātus drīkst ekspluatēt tikai saslēgtus tīklā – Vienotās azartspēļu automātu kontroles un uzraudzības sistēmā –, nodrošinot tiešsaistes datu apmaiņu ar Izložu un azartspēļu uzraudzības inspekciju. Vienotās azartspēļu automātu kontroles un uzraudzības sistēmas ieviešanas un uzturēšanas kārtību, prasības attiecībā uz azartspēļu automātu pieslēgšanu Vienotajai azartspēļu automātu kontroles un uzraudzības sistēmai, kā arī minētajā sistēmā iekļaujamos datus un datu apmaiņas kārtību nosaka Ministru kabinets.”.
3. Papildināt 82.panta otro daļu ar 6.punktu šādā redakcijā:

“6) nodrošināt Vienotās azartspēļu automātu kontroles un uzraudzības sistēmas darbību, pielietojot tiešsaistes datu apmaiņu ar azartspēļu organizētājiem.”.

1. 84.pantā:

aizstāt pirmajā daļā vārdus “likuma “[Par uzņēmumu gada pārskatiem](http://m.likumi.lv/ta/id/66461-gada-parskatu-likums)” [66.pantā](http://m.likumi.lv/ta/id/66461-gada-parskatu-likums#p66)” ar vārdiem “Gada pārskatu un konsolidēto gada pārskatu likumā”;

aizstāt trešajā daļā vārdus “likumu “[Par uzņēmumu gada pārskatiem](http://m.likumi.lv/ta/id/66461-gada-parskatu-likums)””” ar vārdiem “Gada pārskatu un konsolidēto gada pārskatu likumu”.

1. Papildināt pārejas noteikumus ar 17.punktu šādā redakcijā:

“17. Šā likuma 24.panta otrā daļa un 82.panta otrās daļas 6.punkts piemērojams no 2019.gada 1.janvāra.”.

Likums stājas spēkā 2016.gada 1.janvārī.

Finanšu ministrs J.Reirs

19.08.2015 10:15

327

Finanšu ministrijas

Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

Avotiņa, 67095515

[inga.avotina@fm.gov.lv](mailto:inga.avotina@fm.gov.lv)